Tashahud Mein Ungli Hilana
بعض روایات میں بیان ہوا کہ رسول اللہ ﷺ قعدہ میں انگشت شہادت سے ا شارہ کرتے تھے۔اس بات کو یہیں تک محدود رکھنا چاہے اور اشارہ کرنا چاہیے۔ اس میں یہ ذکر نہیں کہ کس موقع پر یہ اشارہ کرتے تھے۔ تمام قعدہ میں ہاتھ کا وہی زاویہ بنا کر رکھنا چاہیے جو روایات میں بیا ن ہوا ہے۔ حضرت ابو حمید ساعدی، ابو اسید ، سہل بن سعد اور محمد بن مسلمہ رضی اللہ عنہم ایک جگہ اکٹھے تھے، انہوں نے نبی کریم ﷺ کی نماز کا تذکرہ کیا تو حضرت ابو حمید ساعدی رضی اللہ عنہ نے فرمایا کہ میں تم لوگوں میں نبی کریم ﷺ کی نماز کے بارے میں زیادہ علم رکھتا ہوں، پھر انہوں نے نبی کریم ﷺ کی نماز کا طریقہ بیان کیا، تشہد کا طریقہ بیان کرتے ہوئے وہ فرماتے ہیں کہ تشہد میں نبی کریم ﷺ اپنا بایاں پیر بچھاتے اور دائیں پیر کی انگلیاں قبلہ رخ کرتے، اپنی دائیں ہتھیلی دائیں گھٹنے پر اور بائیں ہتھیلی کو بائیں گھٹنے پر رکھتے اور انگلی سے اشارہ فرماتے۔ سنن أبي داود (1 / 267) :